**R O M Â N I A PROIECT**

**MUNICIPIUL TÂRGU MUREŞ (nu produce efecte juridice)\***

**CONSILIUL LOCAL MUNICIPAL TÂRGU MUREŞ PRIMAR,**

Soós Zoltán

## H O T Ă R Â R E A nr. \_\_\_\_\_\_\_

## din \_\_\_\_\_\_\_\_\_\_ 2020

**privind aprobarea unor taxe speciale pe anul 2021**

Consiliul Local Municipal Târgu Mureş, întrunit în şedinţă (extra)ordinară de lucru,

**Având în vedere:**

1. Referatul de aprobare nr. 64.717 din 02.11.2020 de inițiat de Primar prin Direcţia impozite și taxe locale, privindaprobarea unor taxe speciale pe anul 2021,
2. Adresa nr. 1.319/21.01.2020 emisă de de Institutul National de Statistica, prin care se comunică **rata inflației de 3,8% pentru anul 2019**, postată pe site-ul oficial al Ministerului Lucrărilor Publice, Dezvoltării Regionale și Administrației,
3. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

1. art. 484 si art. 491 din Legea nr. 227/2015 privind Codul fiscal,
2. b) art. 30, alin. 1 și 2 din Legea nr. 273/2006 privind finanţele publice locale, cu modificările şi completările ulterioare,
3. Legea nr. 207/2015 privind codul de procedura fiscala
4. Legea nr. 52/2003 privind transparenţa decizională în administraţia publică, republicată,
5. art. 87 alin. (3), art. 129 alin.(1), alin. (4) lit. ”c”, alin. (14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

## H o t ă r ă ş t e :

**Art. 1.** Se aprobă nivelul unor taxe speciale pe anul 2021, conform **Anexei nr. 1** la prezenta, care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei Hotărâri se încredinţează executivul Municipiului Tîrgu Mureş, prin direcţiile şi serviciile de specialitate implicate în aplicarea prezentei hotarari.

**Art. 3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**p. Secretar general al Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

*Anexa nr. 1 la HCL nr. \_\_\_\_\_\_\_\_\_ din \_\_\_\_\_\_\_\_\_\_*

**1. Taxa completat si multiplicat acte**

Pentru serviciile prestate de către Biroul de copiat acte, reprezentând completări formulare și multiplicări acte, se stabilesc următoarele taxe:

|  |  |  |  |
| --- | --- | --- | --- |
| **Nr.**  **Crt.** | **Servicii** | **U.M.** | **Taxa**  **pt. anul 2021**  **lei** |
| 1 | Declaratie pentru autorizare alimentatie publica | Lei/ex. | **5** |
| 2 | Copie Xerox format simplu A4 | Lei/cop. | **0,50** |
| 3 | Copie Xerox format simplu A3 | Lei/cop. | **1,00** |
| 4 | Copie Xerox format fata-verso A4 | Lei/cop. | **1,00** |
| 5 | Copie Xerox format fata-verso A 3 | Lei/cop. | **2,00** |

**2.** **Taxa pentru eliberarea în regim de urgență, la ghișeu a certificatelor de atestare fiscală emise de Serviciul impozite și taxe persoane fizice și Serviciul impozite și taxe persoane juridice este de 17 lei.**

Taxa se achita anticipat depunerii cererii de eliberare a certificatului de atestare fiscală.

Pentru certificatele de atestare fiscală care se emit online, nu se datorează taxa.

**3. Taxa de folosință teren proprietatea municipiului Tg.Mures cu titlu de zonă de siguranță sonde și echipamente pentru persoane juridice private este de 30.560 lei/hectar.**

Taxa este anuală, și se va achita în două rate egale, la următoarele termene de plată:

* 31 martie 2021
* 30 septembrie 2021.

Depăşirea termenului de plată atrage calcularea majorărilor de întârziere, conform reglementărilor legale în vigoare.

Contribuabilii persoane juridice, au obligația să depună la dobândire, până la data de 31 ianuarie 2021 declarație fiscală pentru stabilirea taxei pe teren – formular Model 2016 ITL 004, în 2 exemplare, care va servi la stabilirea taxei.

De asemenea se vor depune declarații fiscale ori de cate ori intervin modificări, în termen de 30 de zile de la data apariției modificărilor, la care se vor anexa copii după documente justificative, în vederea recalculărilor cuvenite.

**4.** **Taxa privind comunicarea actelor de executare silita prin posta – 8 lei/comunicare.**